jkorsvik/nowiki_second_scrape_merged huggingface dataset:
Svalbardkommissæren

Svalbardkommissæren var en dommer som skulle undersøke krav på eiendomsrett på Svalbard etter Svalbardtraktatens artikkel 6. Den danske juristen Kristian Sindballe ble utnevnt til kommissær og var i virksomhet fra 1925 til 1927.


== Historie ==
Svalbardtraktaten, som ble inngått mellom flere land 9. februar 1920 og regulerte Norges suverenitets- og myndighetsutøvelse på Svalbard, bestemte i artikkel 6 at alle krav på eiendomsrett til landområder på Svalbard som var gjort gjeldende for en regjering før undertegnelsen av traktaten, skulle innmeldes til en kommissær. Denne kommissæren skulle undersøke gyldigheten av kravene og godkjenne eller forkaste dem. Hvis det var tvist om et landområde, skulle tvisten løses av en voldgiftsdomstol med ett medlem utpekt av hvert av landene som tvisten angikk. Kommissæren skulle være formann i domstolen og ha den avgjørende stemmen i avgjørelsen av saken. Videre var det bestemt at kommissæren skulle være en dansk jurist som skulle utpekes av Danmarks regjering.
Den danske regjeringen utnevnte professor Kristian Sindballe til Svalbardkommissær 13. juli 1925. Han fikk lederen av «Svalbardkontoret» (De norske statsunderstøttede Spitsbergenekspeditioner) Adolf Hoel som norsk bistand, og hadde dessuten dansken Gustav Rasmussen som medarbeider. Arnold Ræstad («Svalbardadvokaten») forhandlet med Svalbardkommissæren på den norske statens vegne.
Traktaten trådte i kraft 14. august 1925. Ifølge traktaten måtte da eventuelle krav på eiendomsrett innleveres til Svalbardkommissæren innen tre måneder. Ved fristens utløp var det kommet inn 74 krav, hvorav 20 var norske. I tillegg var det levert inn 24 krav på rett til å ha fangsthytter.
Arbeidet med å kartlegge de godkjente kravene og utarbeide forslag til løsning av tvistene ble utført av Adolf Hoel. Svalbardkommissæren begynte deretter forhandlinger med de partene som hadde tvister. På denne måten lyktes han med å bilegge tvistene. Kommissæren avla rapport 10. september 1927 under tittelen Report of the Svalbard Commissioner concerning The Claims to Land In Svalbard («Svalbardkommissærens rapport angående krav om land på Svalbard»). Her ble de tildelte grunnstykkene beskrevet og kartlagt.
Blant sakene Svalbardkommissæren meglet i var blant annet en tvist mellom det tyske selskapet Norddeutscher Lloyd og det britiske selskapet Northern Exploration Co. om et område ved Krossfjorden. Saken ble løst ved en overenskomst av 12. mai 1926.
Stedsnavn på Svalbard som er oppkalt etter Svalbardkommissæren er Kommissærbreen og Sindballefjellet.


== Referanser ==


== Litteratur ==
Hoel, Adolf (1966). Svalbard. S. Kildahls boktrykkeri.
Alf Kjetil Igland

Alf Kjetil Igland (født 25. mars 1949 i Fjære) er en norsk akademiker, journalist og sakprosaforfatter.
Igland er cand. philol. med nordisk hovedfag, engelsk mellomfag og journalistskolen. Han har vært ansatt i flere mediebedrifter; fra 1980 til 1992 var han journalist i Fædrelandsvennen. I 1992 ble han ansatt som distriktssjef i NRK Sørlandet. Fra 1999 til 2007 var han lærer ved journalistutdanningen ved Mediehøgskolen Gimlekollen. Deretter ble han ansatt som leder for Institutt for nordisk og mediefag ved Universitetet i Agder (UiA). Igland har også hatt styreverv, og har i flere år sittet i Kritikerprisens jury for «Beste sakprosa for voksne».


== Bibliografi (utvalg) ==
2019  Brukseieren. Mons Fuhrs liv og virke – biografi; Cappelen Damm AkademiskISBN 978-82-02-56656-2
2019  Brukseieren II. Brev, skriv og artikler – dokumentbind, Cappelen Damm ISBN 978-82-02-62674-7
2014 Sam. O. Berge. En livsskildring – biografi, Portal Akademisk Forlag ISBN 978-82-8314-023-1
2012 ”Sam O. – fullskjegger fra Grimstad. En personlig skisse.” i Selskapet for Grimstad Bys vel. Medlemsskrift nr 56
2011 ”Klangen av et menneske. En journalistikkens novellist mellom kaféinteriører.” i Repstad, Pål (red): Fader Paul. Festskrift til Paul Leer-Salvesen, Portal forlag
2010 ”Carl Torp – en egenartet Herrens tjener.” i Bie, Bodil (red): Fjære kirke. Helligsted og møteplass gjennom tusen år, Kolon forlag
2010 ”Kristen Stalleland – målmann og forteljar.” i Liv i Landvik Bind VI, hefte 2. Utgitt av Landvik historielag
2009 ”Håp i det forgjengelige. Portrettintervju.” i Eikeland, Martin (red): Av Aske. To installasjoner av Barbro Raen Thomassen, Entos forlag
2008  ”...saa preker han litt omkring her i byen og oppover i landet.’ Karl Igland – ein emissær frå Øvre Landvik.” i Liv i Landvik Bind V, hefte 5. Utgitt av Landvik historielag
2008  ”Fra to til 1375 sanne kristne.” og ”Den brennande krølltonga” i Løvland, Anne, Pål Repstad og Elise Seip Tønnessen (red): Gud på Sørlandet, Portal forlag
2008  Kommentaren (sammen med Audun Stølås. Lærebok), IJ-forlagetISBN 978-82–7147-312-9
2008  ”Den store buksestriden. Endringsprosesser i et isolert kirkesamfunn.” i Kirke og Kultur nr 6/2008. Oslo: Universitetsforlaget
2007  ”Karl Igland, ein ekte emissær – et personleg portrett.” i Liv i Landvik. Bind VI, hefte 1. Utgitt av Landvik historielag
2007   Redaktør av bind. 3 i ”Mitt kjære Kristiansand”: Aktiviteter som fremmet en smule dannelse. Porsgrunn: Norgesforlaget ISBN 978-82-92765-12-8
2005  ”Den barmhjertige sørlending. To innsamlingsaksjoner i avisen Fædrelandsvennen.” i Repstad, Pål og Jan-Olav Henriksen (red): Mykere kristendom? Sørlandsreligion i endring. Fagbokforlaget
1995  ”Vær varsom-plakaten og presentasjonsjournalistikken” i Syn og Segn Hefte 2/1995, Det norske Samlaget
1993  ”Et landskap og menneskene der.” i Liv i Landvik Bind III, hefte 5. Utgitt av Landvik historielag
1992  ”Første slekstsstevne på Igland” og ”Refleksjoner over et fotografi” i Liv i Landvik, Bind II, hefte 4. Utgitt av Landvik historielag
1977 Tante Marit – biografi, Luther forlag ISBN 82-531-7209-5


== Referanser ==
Chongshen Mongkosungkum Chang

Chongshen Mongkosungkum Chang, eller C.M. Chang, (født 1. april 1942 i landsbyen Noksen i Tuensang i Nagaland i Britisk India, død 12. oktober 2020 i Kohima) var en indisk politiker.
Han ble utdannet ved Guwahati University.
Han var først medlem av Nagaland Peoples Front (NPF), og fra 2018 medlem av Nationalist Democratic Progressive Party, og satt i den indiske nasjonalforsamling, Lok Sabha, fra 2009 til 2014. Han var også representant i  Nagaland Legislative Assembly fra 2013 til sin død. I 2018 ble han Indias minister fol miljø, skoger og klimaendring, og for t Environment og lov og rett.Chang døde den 12. oktober 2020 på Naga Hospital Authority i Kohima i Nagaland av COVID-19 i en alder av 78 år.


== Referanser ==
Mairead McGuinness

Mairead McGuinness (irsk: Máiréad Nic Aonasa, født 13. juni 1959 i Drogheda, County Louth) er en irsk politiker (Fine Gael) og fra 12. oktober 2020 europakommissær i Von der Leyen-kommisjonen for finansielle tjenester, finansstabilitet og kapitalmarkedsunionen. Hun etterfulgte Phil Hogan som Irlands europakommissær. McGuinness ble valgt til Europaparlamentet første gang i 2004 og siden gjenvalgt, siste gang i 2019. Hun var Europaparlamentets visepresident fra 2017 til 2020.


== Referanser ==
Miguel Giubergia

Miguel Ángel Giubergia (født 17. april 1953 i San Antonio i provinsen Jujuy i Argentina., død 8. oktober 2020 i Palpalá) var en argentinsk politiker som satt i sitt landsnasjonale deputertkammer for partiet Unión Cívica Radical fra 1999 til 2011.


== Liv og virke ==
Miguel Giubergia studerte juss ved Universidad Nacional de Córdoba og dro deretter tilbake til sin hjemprovins i det nordvestre hjørne av landet. I 1985 ble han medlem av Unión Cívica Radicals nasjonalkomité. I 1991 ble han innvalgt i Legislatura de la Provincia de Jujuy, ble gjenvalgt i 1995 og satt i den til han i 1999 ble innvalgt i Argentinas deputertkammer som representant fra provinsen Jujuy. Giubergia satt i deputertkammeret fra 10. desember 1999 til 10. desember 2011.Giubergia var deretter provinsdirektør for Ente Nacional de Comunicaciones.Han døde i en klinikk i Palpalá den 8. oktober 2020 av covid-19, i en alder av 67 år.


== Referanser ==
Esther Morales

Esther Morales Ayma de Willacarani (født 13. november 1949 i Orinoca i departementet Oruro i Bolivia, død 16. august 2020 i Oruro) var en boliviansk offentlig person i egenskap av å være førstedame av Bolivia (22. januar 2006 – 10. november 2019) for sin lillebror president Evo Morales. Hun drev en liten dagligvareforretning.


== Liv og virke ==


=== Bakgrunn ===
Esther Morales tilhørte aymaraene, den indianerstamme som utgjør en stor andel av den bolivianske befolkning. Hun var ett av syv barn til Dionisio Morales Choque og María Ayma Mamani. Bare Esther og to av hennes søsken, Evo og Hugo, overlevde barndommen. Familien var bønder og Esther arbeidet i jordbruk og dyrehold, hun gjette llamaer. Hun hadde også ansvaret for å oppdra lillebroren Evo. Senere skulle president Evo Morales fortelle at han betraktet henne som sin egen mor.Esther Morales fortsatte i jordbruket også som hun ble voksen. Med tiden flyttet hun til Oruro, der hun solgte dagligvarer fra en liten butikk hun innrettet i sitt hjem. Hun giftet seg med musikeren Ponciano Willcarani, og de fikk tre barn.


=== Førstedame ===
Evo Morales var ugift, og etter først å ha sagt at hans førstedame skulle være «Bolivia» (la primera dama es Bolivia), fikk etterhvert forståelse for at noen trengtes for å fylle rollen. Så kort før han i 2006 tiltrådte som president bestemte han Esther Morales til rollenEsther Morales fikk som førstedame oppdrag ved offisielle funksjoner og protokollære begivenheter. Hun gikk inn i rollen allerede den 21. januar 2006, én dag før før broren ble innsatt i presidentembedet. Ha besøkte hun Tiwanaku, et historisk prekolumbiansk isted nær Titicacasjøen.Den 9. august 2020 ble Ester Morales, innlagt på Oruro Corea -sykehusets intensivavdeling for behandling for Covid-19, men tilstanden forverret seg. Hun døde den 16. august 2020, i en alder av 70 år.


== Referanser ==
Common Lisp

Common Lisp (CL) er en dialekt av programmeringsspråket Lisp, som ble lansert i ANSI-dokumentet ANSI INCITS 226-1994 [S2008] (tidligere X3.226-1994 (R1999)). Common Lisp HyperSpec, en HTML-versjon, er avledet av ANSI Common Lisp standarden.


== Referanser ==
HarfBuzz

HarfBuzz (løs translitterasjon av persisk حرف‌باز harf-bāz, som betyr “åpen type”) er et programvarebibliotek for forming av tekst, som er prosessen av å konvertere Unicode-tekst til glyf indekser og posisjoner. En nyere versjon, New HarfBuzz (2012–), retter seg mot forskjellige font-teknologier mens den første versjonen, Old HarfBuzz (2006–2012), bare retter seg mot OpenType fonter.


== Referanser ==
Etterretningskomiteen (USAs senat)

Etterretningskomiteen (engelsk: United States Senate Select Committee on Intelligence) er en fast komité i USAs senat. Komiteens har ansvar for tilsyn med alle byråer og myndigheter som rapporterer til ledere i det lovgivende og utøvende maktapparat i det føderale styret. Medlemskap i komiteen rullerer blant medlemmer i kammeret (senatet) i Kongressen.
Etterretningskomiteen ble opprettet i Senatet 19. mai 1976 og avløste forgjengeren Church-komiteen (1975), oppkalt etter Frank Church  (Year of Intelligence). Et delansvar hos komiteen er å levere en gjennomgang av presidentens etterretningsbudsjett og forberede lovgivning for etterretningsenheter som inkluderer Office of the Director of National Intelligence, Central Intelligence Agency, Defense Intelligence Agency, National Security Agency, National Geospatial-Intelligence Agency, National Reconnaissance Office, og etterretningsrelaterte deler av Department of State, Federal Bureau of Investigation, Department of the Treasury og Department of Energy. I kjølvannet av Edward Snowden har komiteen hatt fornyet oppmerksomhet.


== Referanser ==


== Eksterne lenker ==
USAs senats etterretningskomite
Aadu Must

Aadu Must (født 25. mars 1951 i Pärnu) er en estisk historiker og politiker. Han er professor i arkivkunnskap ved Universitetet i Tartu. Han har vært innvalgt i Estlands riksforsamling for Det estiske senterpartiet siden 2015. Han var også representant i periodene 2007–2009 og 2011–2013. Han har også vært formann i byrådet i Tartu.


== Referanser ==
Rakettassistert prosjektil (RAP)

Rakettassistert prosjektil (RAP) er et prosjektil eller granat skutt fra kanon, haubits, bombekaster, eller rekylfri kanon hvor en liten rakettmotor hjelper framdriften, slik at skuddvidden øker.  En vanlig granat blir bare drevet av den ballistiske kraft fra skytsets drivladning. Noen former for rakettassisterte prosjektiler kan være utstyrt med en laser-guide for større nøyaktighet.


== Eksterne lenker ==
GlobalSecurity.org Rakett Assistert Prosjektiler side inneholder RAP prosjekter fra hele verden.
Platyhelluo

Platyhelluo  er en slekt av biller i familiegruppen løpebiller.


== Utseende ==
En middelsstor (ca. 12 millimeter), spinkel, ganske flat, mørkbrun løpebille. Hodet er firkantet, noe bredere enn langt, med rundet utstående fasettøyne og framstrakte kjever. Antennene er omtrent halve kroppslengden, de innerste leddene ganske kraftige, de ytterste tynne. Pronotum er omtrent hjerteformet, lengre enn bredt. Dekkvingene er jevnbrede med fine punktstriper, litt forkortede slik at de ikke dekker det bakerste bakkroppsleddet. Beina er nokså lange og tynne.


== Utbredelse og økologi ==
Slekten lever i Australia (Northern Territory). Arten lever i åpen skog.


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
underfamilie Anthiinae Bonelli, 1813
stammen Helluonini
delgruppe Helluonina
slekt Platyhelluo Baehr, 2005Platyhelluo weiri Baehr, 2005


== Referanser ==


== Eksterne lenker ==
Atlas of Living Australia - Platyhelluo [2]
(en) Platyhelluo i Encyclopedia of Life 
(en) Platyhelluo i Global Biodiversity Information Facility 
Platyhelluo – detaljert informasjon på Wikispecies
Monteremita

Monteremita er en slekt av løpebiller som særlig finnes i sandete områder, der de lever som predatore i utgravde ganger.


== Utseende ==
En middelsstor, avlang, halvmatt svart løpebille. Antennene er korte og perlekjede-formede. Hodet er kort og bredt med nokså kraftige mandibler. Pronotum er rundet, omtrent så langt som bredt. Dekkvingene er avlange, rundede, med kraftige punktrader. Beina er nokså korte, frambeina kraftige.


== Levevis ==


== Utbredelse ==
Slekten er endemisk for Ny-Caledonia.


== Systematisk inndeling ==

Ordenen biller, Coleoptera Linnaeus, 1758
Underordenen Adephaga
Overfamilien løpebiller og vannkalver, Caraboidea
Familien løpebiller, Carabidae Latreille, 1802
Underfamilien sandgravere, Broscinae, [=Broscini]
delgruppe Nothobroscina Roig-Junient, 2000
slekten Monteremita Seldon & Holwell, 2019Monteremita asymetrica (Fauvel, 1903)


== Referanser ==


== Litteratur ==


== Eksterne lenker ==
(en) Monteremita i Global Biodiversity Information Facility 
Monteremita – detaljert informasjon på Wikispecies
Etterretningskomiteen (USAs representanthus)

Etterretningskomiteen (engelsk: United States House Permanent Select Committee on Intelligence) er en fast komité i USAs representanthus. Komiteens har hovedansvar for etterretning i reprentantenes hus i Kongressen.
Foregjengeren til komiteen ( Select Committee on Intelligence 1975-1977) avløste Pike-komiteen (1975-1976) oppkaldt etter dens leder Otis G. Pike (Year of Intelligence). Etterretningskomiteen fikk status som fast 14. juli 1977.


== Myndighet ==
Komiteen har tilsyn med hele eller deler av de følgende utøvende makt departement og uavhengige myndigheter:

Komiteen har vært i vinden etter at Trump ble president.


== Referanser ==


== Eksterne lenker ==
USAs representanthus’ etterretningskomite
Derocrania

Derocrania er en slekt av løpebillene (Carabidae). De er vanligvis livlig fargede, svært raske biller. Munnskjoldet (clypus) er bredere enn avstanden mellom antennene, dette skiller denne gruppen fra resten av løpebillene.


== Utseende ==
Ganske store, lange og slanke, langbeinte, mørke sandjegere, gjerne med litt bronseaktig metallglans. De kan minne overflatisk om store maur. Hodet er stort og rundet med store, litt utstående fasettøyne, antennene svært tynne, omtrent halve kroppslengden. Kjevene er nokså små (til sandjegere å være) og skarpe. Pronotum er tre-fire ganger så langt som bredt, tønneformet i midten, den fremre delen sylindrisk, den bakre kjegleformet. Dekkvingene er rundede og hvelvede, forholdsvis korte. Beina er lange, føttene på forbeina litt utvidete.


== Levevis ==
Sandjegerne er dagaktive, solelskende insekter som finner byttet ved hjelp av sitt gode syn.  Disse artene ses gjerne på trestammer.
Larvene lever som predatore, nedgravd i bakken, i en sjakt. De sitter i huleåpningen med de lange overkjevene klar til å fange potensielle byttedyr.


== Utbredelse ==
Slekten er utbredt i Asia.


== Systematisk inndeling ==

Ordenen biller, Coleoptera Linnaeus, 1758
Underordenen Adephaga
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilie  Sandjegere, Cicindelinae Latreille, 1802
Stammen Collyridini
Slekten Derocrania Chaudoir, 1860
Derocrania agnes (W. Horn, 1905)
Derocrania brevicollis (W. Horn, 1905)
Derocrania concinna Chaudoir, 1860
Derocrania dembickyi Naviaus & J. Moravec, 2001
Derocrania flavicornis W. Horn, 1892
Derocrania fusiformis (W. Horn, 1904)
Derocrania gibbiceps Chaudoir, 1860
Derocrania halyi (W. Horn, 1900)
Derocrania honorei Fleutiaux, 1893
Derocrania intricatorugulosa (W. Horn, 1942)
Derocrania jaechi Naviaux, 2002
Derocrania longesulcata (W. Horn, 1900)
Derocrania nematodes (Schaum, 1863)
Derocrania nietneri (Motchulsky, 1859)
Derocrania schaumi W. Horn, 1892
Derocrania scitiscabra (Walker, 1859)


== Eksterne lenker ==
Bilde av Derocrania sp. fra Sri Lanka [1]
(en) Derocrania i Global Biodiversity Information Facility 
Derocrania – detaljert informasjon på Wikispecies
Microderes

Microderes er en slekt av billene i delgruppen (underfamilien) markløpere (Harpalinae) i familiegruppen løpebiller.


== Utseende ==
Middelsstore, avlange, blankt svarte løpebiller. Hodet er bredt og firkantet med framstrakte kjever. Pronotum er rundet, bredere enn langt, med avsatt siderand. Dekkvingene er litt rundede med fine lengdestriper.


== Levevis ==


== Utbredelse ==
De fleste av artene lever i Sentral-Asia øst til det vestlige Kina. I Europa forekommer Microderes brachypus i Ukraina og det sørlige Russland.


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie markløpere Harpalinae Bonelli, 1810
stammen Harpalini Bonelli, 1810
slekten Microderes Faldermann, 1836
underslekten Microderes (i snever forstand)
Microderes akbensis Jedlicka, 1958
Microderes brachypus (Steven, 1809)
Microderes undulatus (Gebler, 1841)
underslekten Microharpalus Tschitscherine, 1901
Microderes nanulus (Tschitscherine, 1898)
underslekten Neopangus Tschitscherin, 1898
Microderes breviformis (Tschitscherine, 1898)
Microderes diversopunctatus (Solsky, 1874)
Microderes intermittens (Solsky, 1874)
Microderes namanganensis (Heyden, 1885)
Microderes subtilis (Tschitscherine, 1898)
Microderes taschketensis (Jedlicka, 1958)


== Referanser ==


== Eksterne lenker ==
Ukrainian Biodiversity Information Network - Microderes brachypus [1]
(en) Microderes i Encyclopedia of Life 
(en) Microderes i Global Biodiversity Information Facility 
(no) Microderes hos Artsdatabanken 
(sv) Microderes hos Dyntaxa 
(en) Microderes hos Fauna Europaea 
Microderes – detaljert informasjon på Wikispecies
Nardovegen

Nardovegen er en gate på Nardo i Trondheim. Den går i parallell med Torbjørn Bratts vei, vest for denne, og ender opp i Sørenga.Gata ligger cirka 62 meter over havet ved Nardobakken.


== Referanser ==


== Eksterne lenker ==
(en) Nardovegen – kategori av bilder, video eller lyd på Commons
Lam (andre betydninger)

Lam har flere betydninger

Lam, avkom etter sauer
Lam (Bayern), by i Tyskland
Lammelse, paralyse
Jean-Baptiste de Lamarck, fransk biolog, forkortet «Lam.»
Lasersikte (engelsk: Laser Aiming Module)
Mor lam, en urgammel laotisk sangform
LAM forkortelse for: Lymfangioleiomyomatose
Sørenga (Trondheim)

Sørenga (1A-11) er en vei på Nardo i Trondheim. Veien ligger mellom Nardo skole og Omkjøringsvegen (E6), og går fra Sunnlandsvegen til Nardovegen.Veien ligger cirka 66 meter over havet.


== Referanser ==


== Eksterne lenker ==
(en) Sørenga, Trondheim – kategori av bilder, video eller lyd på Commons
Miscelus

Miscelus  er en slekt av løpebiller.


== Utseende ==
Middelsstore (gjerne ca. 12 millimeter), slanke, litt flate, blanke, brunrøde til svarte løpebiller. Hodet er litt lengre enn bredt med små fasettøyne og forholdsvis lange kjever. Antennene er omtrent så lange som hode + pronotum. Pronotum er avrundet trapesformet med en fin midtfure. Dekkvingene er jevnbrede med tydelige punktstriper.


== Levevis ==
Denne gruppen inneholder mange arter som lever i trær, der de gjerne løper rundt på barken.


== Utbredelse ==
Slekten er utbredt i Sørøst-Asia  (Indonesia).


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien Lebiinae  Bonelli, 1810
Stammen Lebiini  Bonelli, 1810 
Gruppen Pericalina Hope, 1838
Slekten Miscelus Klug, 1834
Miscelus carinatus Andrewes, 1922
Miscelus javanus Klug, 1834
Miscelus luctosus Putzeys, 1875
Miscelus sibling Darlington, 1968
Miscelus unicolor Putzeys, 1846


== Eksterne lenker ==
(en) Miscelus i Encyclopedia of Life 
(en) Miscelus i Global Biodiversity Information Facility 
(en) Kategori:Miscelus – bilder, video eller lyd på Wikimedia Commons 
Miscelus – detaljert informasjon på Wikispecies
Ole Marius Håbestad

Ole Marius Håbestad (født 24. oktober 1996 i Arendal) er en norsk fotballspiller som spiller for Arendal.


== Referanser ==


== Eksterne lenker ==
(en) Ole Marius Håbestad – Transfermarkt 
(en) Ole Marius Håbestad – Soccerway 
(no) Ole Marius Håbestad – Norges Fotballforbund 
«Ole Marius Håbestad» Arkivert 23. september 2020 hos Wayback Machine., profil på FK Jervs hjemmeside
«Ole Marius Håbestad», profil på altomfotball.no
Bhajan

Bhajan er en lovsang som uttrykker kjærlighet til en guddom i hinduismen. Bhajansang er karakteristisk for hinduretningen bhakti. Sangene blir ofte fremført i grupper. De er gjerne på de lokale folkespråk, ikke på sanskrit som mer formelle hymner kan være.Bhajansynging er svært populært i India, både i tempel, på gater og på tog. 


== Se også ==
bhakti
kirtan
pada


== Kilder ==
Utleirahallen

Utleirahallen er en flerbrukshall på Utleira i Trondheim. Hallen eies av Utleira IL, og stod ferdig i 2015. I tillegg til to håndballflater har hallen styrketreningsrom, sosialt rom, klubbhus, kontorer og en café.Ved Utleirahallen ligger Utleira Kunstgress, som er 7'er og 11'er kunstgress-fotballbaner.


== Referanser ==


== Eksterne lenker ==
Norges håndballforbund - Utleirahallen
Norges fotballforbund - Utleirahallen
Øyevegen

Øyevegen kan vise til følgende veier eller gater i Norge:

Øyevegen (Kvinnherad)
Øyevegen (Sykkylven)
Øyevegen (Vang)
Øyevegen (Vestre Slidre)
China Dragon

China Dragon (kinesisk: 中国 龙队) er et profesjonelt ishockeylag basert i Shanghai, Kina, som spiller i Asia League Ice Hockey. Klubben ble dannet gjennom en sammenslåing av to andre klubber i 2007, "Harbin" og "Qiqihar", som begge ble dannet i 1954 og spilte i den kinesiske ishockeyligaen. Lagets hjemmekamper ble spilt i løpet av sesongen 2014/2015 og vekslet mellom stedene Shanghai, Qiqihar og Harbin, og ble spilt i løpet av sesongen 2015/2016 og vekslet mellom Shanghai, Qiqihar og Beijing. I sesongen 2017/2018 deltok ikke laget i ALIH.


== Referanser ==


== Eksterne lenker ==
Offisielt nettsted